钦定古今图书集成/明伦汇编/官常典/第038卷 > 管
## 钦定古今图书集成/明伦汇编/官常典/第038卷 > 管

周武王十三年，克商有天下，封叔鲜于管，使监纣子
武庚于殷。〈按泰誓武王克商在十三年则封管监殷当在是年〉
按汲冢《周书》：“惟十有三祀，王在管，管叔自作殷之监。
东隅之侯咸受赐于王，王乃旅之以上。东隅，用大，匡
顺，九则，八宅六位，宽俭恭敬，夙夜有严”，昭质非朴，朴
有不明，明执于私，私回不中，中忠于欲，思慧，丑诈昭
信非展，展尽不伊，伊言于允，思复丑谮昭让非背，背
党雍德，德让于敬，思贤，丑争昭位非忿，忿非。〈阙〉直，直
立于众，思直丑、比。昭政非闲，闲非远节，节政于进，思
止丑残。昭静非穷，穷居非意，意动于行，思静丑躁。昭
洁非为为，穷非涓涓。洁于行，思义丑贪。昭因非疾，疾
非不贞，贞固于事，思任丑诞。昭明九，则九丑自齐。齐
则曰知，悖则死勇，勇知害。上则不登于明堂。明堂所
以明道，明道惟法，法人惟重老，重老惟宝。呜呼！在昔
文考，战战惟时祗祗。汝其夙夜，济济无竞，惟人，惟允
惟让，不远群正，不迩谗邪。汝不时行，汝害于士。士惟
都人孝悌，子孙不官，则不长官。戒有敬官。〈阙〉朝道舍
宾。《祭器》曰“八宅。”“绥比新故，外内贵贱，曰六位。”“大官备
武，小官成长，大匡。”摄外用和大，中匡用均，劳故礼
新，小匡用惠。施舍静众，禁请无怨，顺生分杀，不忘不
惮，俾若九则。生欲在国，国咸敬，顺维敬，敬惟让，让惟
礼，辟不及，宽有永，假　惟十有三祀。王在管，管蔡开
宗，循王。禁九慝，昭九行，济九丑，尊九德，止九过，务九
胜，倾九戒，固九守，顺九典，九慝，一不类，二不服，三不
则四。〈阙〉“务有不功，五外有内通，六幼不观国，七间不
通径，八家不开列，九大禁不令路径。”九行：一仁，二行，
三让，四言，五固。六始，七义，八意。九勇。九丑：思勇，丑忘，
思意，丑变，思治，丑乱，思固，丑转，思信，丑奸，思让，丑残，
思行，丑顽，思仁，丑舋。九德，一忠，二慈。三禄。四赏，五民
之利，六商工受资，七祗民之死，八无夺农，九足民之
财。九过：一视民傲，二听民暴，三远慎而近。四、《法令》。
〈阙〉乱：五、“仁善是诛。”六、不察而好杀。七、不念。〈阙〉害行八。
〈阙〉《思前后，九偷》其身“不路而助”，无渔，《九胜一》。〈阙四字〉

《二》。〈阙四字。〉　三同恶，潜谋四同好“和困”、五《师》。〈阙〉“征

恶，六迎旋便路，七明赂施舍，八幼子移成，九迪名书
新。”《九戒》：“一内有柔成，二示有危倾，三旅有罢寘，四乱
有立信，五教用康经，六合详毁成，七色守维人，八饥
有兆积，九劳休无期。”《九守》：“一仁守以均，二智守以等，
三固守以典，四信守维假，五城沟守立，六廉守以名，
七戒守以信，八竞守以备，九国守以谋。”《九典》：“一祗道
以明之，二、称贤以赏之，三、典师以教之，四、四戚以劳
之，五、位长以遵之，六、群长以老之，七、群丑以移之，八、
什长以行之，九、戒卒以将之。”呜呼！充虚为害，无由不
通，无虚不败。

按《史记·周本纪》：“武王十一年，伐纣，封商纣子禄父，治
殷之馀民。武王为殷，初定未集，乃使其弟管叔鲜、蔡
叔度相禄父治殷。”按《管蔡世家》，“管叔鲜、蔡叔度者，
周文王子而武王弟也。武王同母兄弟十人，母曰太
姒，文王正妃也。其长子曰伯邑考，次曰武王发，次曰
管叔鲜，次曰周公旦，次曰蔡叔度，次曰曹叔振铎，次
曰”成叔武，次曰霍叔处，次曰康叔封，次曰《冉季载》。冉
《季载》最少，同母兄弟十人，维、发、旦贤，左右辅文王，故
“文王舍伯邑考而以发为太子。及文王崩而发立，是
为武王。《伯邑考》既已前卒矣，武王已克殷纣，平天下，
封功臣昆弟，于是封叔鲜于管，封叔度于蔡，二人相
纣。子武庚禄父治殷遗民。”

按：《通鉴前编》：“武王十三年，封纣子武庚为殷侯，使管
叔、蔡叔、霍叔监殷。”

成王三年，周公奉成王命伐诛武庚，杀管叔。

按《书经金縢》：“武王既丧，管叔及其群弟乃流言于国
曰：‘公将不利于孺子’。周公乃告二公曰：‘我之弗辟，我
无以告我先王。周公居东二年，则罪人斯得。于后公
乃为诗以贻王，名之曰鸱鸮’。”　按蔡仲之命，“惟周公
位冢宰，正百工。群叔流言，乃致辟管叔于商，囚蔡叔
于郭邻，以车七乘。降霍叔于庶人，三年不齿。”　按《书
序》：“武王崩，三监及淮夷叛，周公相成王，将黜殷，作《大
诰》。”

缪牖户，今此下民，或敢侮予。予手拮据，予所捋荼，予
所蓄租，予口卒瘏，曰予未有室家。予羽谯谯，予尾翛
翛，予室翘翘，风雨所漂摇，予维音哓哓。”

〈朱注〉武王克商，使弟管叔鲜、蔡叔度监于纣子武庚之国。武主崩，成王立，周公相之，而二叔以武庚叛，且流言于国曰：“公将不利于孺子。”故周公东征三年，乃得管叔、武庚而诛之，而成王犹未知周公之意也。公乃作此诗以贻王。

按《东山》篇：“我徂东山，慆慆不归。我来自东，零雨其濛。
我东曰归，我心西悲。制彼裳衣，勿士行枚。蜎蜎者蠋，
烝在桑野。敦彼独宿，亦在车下。我徂东山，慆慆不归。
我来自东，零雨其濛。果裸之实，亦施于宇。伊威在室，
蟏蛸在户。町畽鹿场，熠燿宵行。亦可畏也，伊可怀也！
我徂东山，慆慆不归。我来自东，零雨其濛。鹳鸣于垤，
妇叹于室。洒扫穹窒，我征聿至。有敦瓜苦，烝在栗薪。
自我不见，于今三年。我徂东山，慆慆不归。”“我来自东，
零雨其濛。仓庚于飞，熠燿其羽。之子于归，皇驳其马。
亲结其缡。九十其仪，其新孔嘉，其旧如之何。”

〈朱注〉成王既得《鸱鸮》之诗，又感风雷之变，始悟而迎周公。于是周公东征已三年矣。既归，因作此诗以劳归士。

按《破斧》篇：“既破我斧，又缺我斨。周公东征，四国是皇。
哀我人斯，亦孔之将。既破我斧，又缺我锜。周公东征，
四国是吪。哀我人斯，亦孔之嘉。既破我斧，又缺我𨱇，
周公东征，四国是遒。哀我人斯，亦孔之休。”

〈朱注〉《从军之士》，以前篇周公劳己之勤，故言此以答其意。

按《汲冢周书》：“武王克殷，乃立王子禄父，俾守商祀。建
管叔于东，建蔡叔、霍叔于殷，俾监殷臣。武王既归，成
岁十二月崩镐肂于岐周。周公立，相天子三叔及殷
东徐、奄及熊盈，以略周公、召公。内弭父兄，外抚诸侯。
九年夏六月，葬武王于毕。二年又作师旅，临卫攻殷。
殷大震溃，降辟三叔。王子禄父北奔管叔，经而卒，乃”
囚蔡叔于郭凌。凡所征熊盈族十有七国，俘维九邑，
俘殷献民，迁于九毕。俾康叔宇于殷，俾中旄父宇于
东。周公敬念于后日，“予畏同室克追，俾中天下。”及将
致政，乃作大邑成周于土中。

按《史记·周本纪》：“武王崩，太子诵代立，是为成王。成王
少，周公初定天下。”周公恐诸侯畔周公，乃摄行政当
国。管叔、蔡叔群弟疑周公与武庚作乱畔周，周公奉
成王命伐诛武庚、管叔，放蔡叔，以微子开代殷国于
宋。按《管蔡世家》：武王既崩，成王少，周公旦专王室。
管叔、蔡叔疑周公之为不利于成王，乃挟武庚以作
乱。周公旦承成王命，伐诛武庚，杀管叔。

按《路史》：“周公使管叔监郼与蔡惎，郼间王室。”周公蔡
蔡而辟管爰代以中旄父，管故不嗣。

按：《通鉴前编》：“成王三年，讨武庚，诛之，致辟管叔于商。”